Калі пачалася Вялікая Айчынная вайна, Уладзіміру было 18 гадоў. Падчас гітлераўскай акупацыі ён разам з дзядзькам ноччу адвозіў у лес адзенне і ежу для народных мсціўцаў, прыносіў патрэбныя звесткі пра ворага. А днём нарыхтоўваў з аднавяскоўцамі дровы, бо фашысты прымушалі працаваць на сябе, а калі хлопцы не выконвалі план (90 кубоў у дзень), то атрымлівалі па 25 удараў па спіне.